ສານຈີນຕັດສິນ ຝາກໂທດປະຫານຊີວິດຕໍ່ ນາງ Gu Kailai ສອງປີ
ການຝາກ​ໂທດ​ດັ່ງກ່າວ​ໝາຍຄວາມ​ວ່າ ​ໂທດປະຫານ​ຊີວິ​ດ ​ຈະ​ຖືກ​ຜ່ອນ​ລົງ​ມາ​ເປັນຕິດ​ຄຸກ​ຕະຫລອດ​ຊີວິດ ຖ້າ​ຫາກ​ວ່າ​ ນາງບໍ່ກະທໍາ​ຄວາມ​ຜິດ​​ໃດໆ​ອີກ​ ໃນ​ສອງ​ປີ.
ສານຂອງຈີນແຫ່ງນຶ່ງ ໄດ້ຕັດສິນຝາກໂທດປະຫານຊີວິດ ຕໍ່ພັນ ລະຍາຂອງ ທ່ານ Bo Xilai ອະດີດຜູ້ນໍາພັກຄອມມິວນິສ ທີ່ຕົກ ຕໍາແໜ່ງ ໃນຖານຄາດຕະກໍາ ນັກທຸລະກິດອັງກິດ ໃນວັນຈັນມື້ນີ້ ສານປະຊາຊົນຊັ້ນກາງ ທີ່ເມືອງ Hefei ໄດ້ຕັດສິນ ລົງໂທດປະຫານຊີວິດ ຕໍ່ນາງ Gu Kailai ແຕ່ຝາກໂທດໄວ້ສອງປີ ຫລັງຈາກທີ່ນາງໄດ້ຮັບສາລະພາບ ໃນວັນທີ 9 ຜ່ານມາວ່າ ໄດ້ໃສ່ ຢາເບື່ອນັກທຸລະກິດ Neil Heywood ຫລັງຈາກມີບັນຫາຜິດຖຽງ ກັນເລື້ອງທຸລະກິດ ການຝາກໂທດດັ່ງກ່າວໝາຍຄວາມວ່າ ໂທດປະຫານຊີວິດຈະຖືກ ຜ່ອນຜັນລົງມາເປັນຕິດຄຸກຕະຫລອດຊີວິດ ຖ້າຫາກວ່ານາງບໍ່ກະ ທໍາຄວາມຜິດໃດໆອີກ ໃນສອງປີ ພະນັກງານໃນຄອບຄົວຄົນນຶ່ງ ທີ່ຊ່ວຍໃນການຄາດຕະກໍາ ໄດ້ຖືກລົງໂທດຈໍາຄຸກ 9 ປີ ນາງ Gu ສາລະພາບວ່າ ໄດ້ຫລອກລໍ້ ທ່ານ Heywood ຊຶ່ງເປັນຄູ່ຮ່ວມງານທຸລະກິດຂອງນາງໃນເວລານັ້ນ ໄປທີ່ໂຮງແຮມແຫ່ງນຶ່ງໃນເມືອງ ຈົງຈິງ (Chongqing) ທາງພາກຕາເວັນຕົກສຽງໃຕ້ຂອງຈີນ ໃນເດືອນພະຈິກແລ້ວນີ້ ຫລັງຈາກນັ້ນ ກໍໄດ້ມອມເຫລົ້າຜູ້ກ່ຽວຈົນເມົາ ແລະວາງ ຢາພິດລາວ ສາມີຂອງທ່ານນາງ Gu ຄືທ່ານ Bo Xilai ເວລານັ້ນ ກໍາລັງເປັນດາວດວງເດັ່ນຂອງພັກຄອມ ມິວນິສ ແຕ່ວ່າໄດ້ຖືກປົດອອກຈາກຕໍາແໜ່ງຫົວໜ້າພັກຄອມມິວນິສ ເມືອງຈົງຈິງ ໃນທ່າມ ກາງຂ່າວນອງນັ້ນເລື້ອງການສໍ້ໂກງ